ΜΕΙΖΟΝ+ΠΡΟΓΡΑΜΜΑ+ΕΠΙΜΟΡΦΩΣΗΣ_ΣΥΚΙΕΣ

Γιώργης Παυλόπουλος, Τα αντικλείδια

Η Ποίηση είναι μια πόρτα ανοιχτή. Πολλοί κοιτάζουν μέσα χωρίς να βλέπουν τίποτα και προσπερνούνε. Όμως μερικοί κάτι βλέπουν, το μάτι τους αρπάζει κάτι και μαγεμένοι πηγαίνουνε να μπουν. Η πόρτα τότε κλείνει. Χτυπάνε μα κανείς δεν τους ανοίγει. Ψάχνουνε για το κλειδί. Κανείς δεν ξέρει ποιος το έχει. Ακόμη και τη ζωή τους κάποτε χαλάνε μάταια γυρεύοντας το μυστικό να την ανοίξουν. Φτιάχνουν αντικλείδια. Προσπαθούν. Η πόρτα δεν ανοίγει πια. Δεν άνοιξε ποτέ για όσους μπόρεσαν να ιδούν στο βάθος. Ίσως τα ποιήματα που γράφτηκαν από τότε που υπάρχει ο κόσμος είναι μια ατέλειωτη αρμαθιά αντικλείδια για να ανοίξουμε την πόρτα της Ποίησης.

Μα η Ποίηση είναι μια πόρτα ανοιχτή." Σας αφιερώνω το ποίημα αυτό με κάποιες σκέψεις που θα ήθελα να μοιραστώ μαζί σας: Τα κλειδιά της ομάδας μας μπορούμε να τα αναζητάμε όταν η καθημερινότητά μας στο σχολείο σκοτεινιάζει από ¨κλειδωμένα"πρόσωπα συναδέλφων, μαθητών , γονέων. Σας ευχαριστώ πολύ που μου τα εμπιστευτήκατε.Αντικλείδια τελικά δεν θα χρειαστεί κανείς από εμάς γιατί τα κλειδιά μας τα κρατάμε ΟΛΟΙ ΜΑΖΙ στη σελίδα που έφτιαξε με περισσή φροντίδα ο Γιώργος. Γιώργο σ'ευχαριστούμε θερμά! Η μάθηση είναι ανοιχτή διαδικασία, είναι μια πόρτα ανοιχτή και τα "κλειδιά" της τα κρατάμε εμείς. Αρκεί να το πιστεύουμε. Και αν οι μαθητές μας κάποιες στιγμές με αγωνία και επιμονή ψάχνουν για "αντικλείδια " ας είμαστε έτοιμοι και πρόθυμοι να τους τα χαρίσουμε.Τα "αντικλείδια" μπορεί να είναι ένα ποίημα, ένα τραγούδι, ένας χορός, ένα θεατρικό παιχνίδι, ένα μικρό video, ένα έργο τέχνης, απλά ένα ...."κλειδι" με άλλο "χρώμα".Θα είμαστε σε επικοινωνία φίλες και φίλοι.ΚΑΛΕΣ ΔΙΑΚΟΠΕΣ!Να περνάτε όμορφα!!!!!

Μαρία Δρακάκη ( προφανώς το καταλάβατε)

//**Ιούνιος 2011...Εδώ γράφουμε και εκφραζόμαστε ελεύθερα....**//
Μπορείτε να καταθέσετε απόψεις, σκέψεις, προτάσεις, συναισθήματα... Για επικοινωνιακούς λόγους, όποιος γράφει κάτι(αν θέλει) σημειώνει και το όνομά του...καλή αρχή(Γιώργος Μπασματζίδης)

**Παρασκευή 17/6/2011**
Το τέλος της πρώτης φάσης της επιμόρφωσης μας βρήκε με 4 κλειδιά...παρατίθενται παρακάτω:

Το κλειδί της "Μεθυσμένης Πολιτείας"(Ανδρέας, Μαρία, Γιώργος Γ., Αλέξανδρος)

Το κλειδί των "Κουρασμένων"(Γιώργος, Βασίλης, π. Νικηφόρος)

Το κλειδί της 'Φαιστού"(Ευτυχία, Γιάννης, Νικήτας, Σταυρούλα)

Το κλειδί των "Ταξιδευτών"(Νόπη, Δημήτρης, Κωστούλα, Δημήτρης, Ελένη) Καλό καλοκαίρι!!! Δημήτρης Επίσης!! Ποιος από τους 2 Δημήτρηδες όμως;;

Εμείς της μεθυσμένης πολιτείας, πρέπει να είμαστε ακόμα επηρρεασμένοι. Δε βρίσκω πουθενα το δικό μας κλειδί. Άτιμη τεχνολογία ή το κρατάμε στην καρδιά μας. Σας εύχομαι καλό καλοκαίρι. Να περνάτε όλοι καλά και πάνω από όλα με ευεξία και αλληλεπίδραση. ΑΛΕΞΑΝΔΡΟΣ ΕΥΘΥΜΙΟΥ


 * Το κλειδί της "μεθυσμένης πολιτείας" επανήλθε...Η τεχνολογία έχει και αυτά...ή την ελέγχεις ή την υφίστασαι...παλεύουμε για το πρώτο. **
 * Τα κλειδιά τα δίνουμε σε κάποιον που εμπιστεύομαστε...ή έχουμε κοινά κλειδιά με κάποιον που έχουμε να μοιραστούμε κάτι μαζί του. Και αυτό θαρρώ γίνεται με μας. **
 * Νάστε όλοι καλά:) (Γιώργος Μπασματζίδης) ﻿ **

Χαίρομαι που τα κλειδιά μας είναι καλά φυλαγμένα, αν και νομίζω ότι τα έχουμε κρυμμένα μέσα στην καρδιά μας. Φίλοι συνεπιμορφούμενοι σε λίγες μέρες θα σας χαιρετώ από τα όμορφα Ζαγοροχώρια. Αν και είπα ότι δεν έχουμε διαδίκτυο κάτι θα κάνω. Εύχομαι όλοι να περνάτε καλά και να γεμίσετε τις καρδιές με ευεξία, αειφορία και αναστοχασμό, βεβαίως, βεβαίως. Στην επιμορφωτριά μας εύχομαι όχι άγχος και κούραση. Μην ξεχνάει ότι το φθινόπωρο την περιμένει η όμορφη Θεσ/νικη με τα παιδιά της που σίγουρα θα έχουν τόσα να πούνε. Ευτυχία χωρίς ερωτηματικό.

Καλό καλοκαίρι, ομάδα! Ευχομαι να δροσίζεστε κάπου μιας και ήρθε ζέστη! Αρχίζουν από σήμερα οι διακοπές! Τα αντικλείδια υπάρχουν παντού για όλους μας αρκεί να θέλουμε να τα δούμε, όταν τα φυλάμε καλά! ( **Μρία Γκρέπα**)